Chlumec u Chabařovic

Chlumec (němsce Kulm) je městačko we Wusčanskim kraju na sewjeru Čěskeje. Geografija Połoženje Chlumec nadeńdźe so pjeć kilometrow sewjerowuchodnje Krupki a słuša k Wusćanskemu wokrjesej. Město při Chlumeckým potoku leži při južnej kromje wuchodnych Rudnych horin pod horu Mravenčí vrch (557 m). Domjaca hora je Horka při sewjerowuchodnej kromje města. Susodne wsy su Stradov a Přestanov na zapadźe, Chabařovice a Český Újezd na juhu kaž tež Žandov na sewjerowuchodźe. Chlumec leži při statnej dróze 13 z Teplic do Děčína, z kotrejež wotbočuje při kromje města statna dróha 30 do Wusćow. Sewjernje běži Železniska čara Děčín–Chomutov. Južnje Chlumca, za rěčku Ždírnický potok rozpřestrěwa so něhdyša brunicowa kónčina. Gmejnske dźěle Město Chlumec wobsteji z gmejnskich dźělow Český Újezd, Chlumec, Hrbovice, Stradov, Střížovice a Žandov., die zugleich auch Katastralbezirke bilden Stawizny Sydlišćo naspomni so prěni raz jako cłownja hromadźe z Wusćemi w lěće 993. Chlumec ležeše tehdy při křižowanišćo Łužiskeje dróhi a Serbskeho puća, dweju wuznamneju wikowanskeju pućow. 1228 zhubi Chlumec dla přeměnjenja čary swoju funkciju jako cłownja. 1352 bu cyrkej we wsy k prěnjemu razej naspomnjena. Po Druhej swětowej wójnje bu němske wobydlerstwo wućěrjene. Dnja 21. awgusta 2012 dósta Chlumec status města. Zajimawostki kapałka swj. Trojicy z lěta 1691 z rownišćom swójby Westphalen-Fürstenberg na Hórce stołp z pietu z 18. lětstotka stołp „Ecce homo“ z wotbagrowaneje wsy Vyklice z lěta 1738 cyrkej swj. Gallusa w Chlumecu, natwarjena prawdźepodobnje wokoło 1130 a 1358 prěni raz naspomnjena. 1590 a 1847–49 přetwarjena. kapałka Chlumecká kaple na 663 m, nad wsu w Rudnych horinach, natwarjena k wopomnjeću na bitwu lěta 1126 jubilejowy pomnik z wopomnišćom za bitwu pola Chlumca w lěće 1813, natwarjeny 1913 francoski pomnik za samsnu bitwu z lěta 1913 pomnik za generala Vandamme w Žandovje Wobrazy Wosobiny Johann Georg Urbansky (1675–1738), rězbar Žórła Literatura Raimund Klaus: Die denkwürdigen Begebenheiten in der Gegend von Teplitz a Kulm von 722 bis 1838. Medau, Prag u. a. 1838, (digitalizat). Wotkaz